́ же ѡснова́ніе быва́етъ си́це:а́ще ка́менная созида́тися и́мать цр҃ковь, выко́пываются рвы̀ на то́мъ мѣ́стѣ, идѣ́же ѡснова́ніе и́мать бы́ти, уготовля́ются же ка́мни и мѣ́лъ, и на єди́номъ четвероуго́льномъ ка́мнѣ изъ̑ѡбража́ется илѝ изсѣка́ется крс̑тъ, подъ̑ крс̑то́мъ же изготовля́ется мѣ́сто для вложе́нія ст҃ы́хъ моще́й, и полага́ется надписа́ніе сицево́е: и́мя ѻц҃а̀ и сн҃а и ст҃а́гѡ дх҃а, ѡснова́ся сія̀ цр҃ковь въ че́сть и па́мять при держа́вѣ бл҃гочести́вѣйшагѡ, самодержа́внѣйшагѡ, вели́кагѡ гдс̑ря на́шегѡ імпера́тора при святи́тельствѣ же преѡсвяще́ннѣйшагѡ и положены̀ су́ть мѡ́щи ст҃а́гѡ :въ лѣ́то ѿ сотворе́нія мі́ра , ѿ рождества́ же по пло́ти бг҃а сло́ва